Թուրքիայում ձերբակալվել են հեռուստահաղորդավար, քարոզիչ Ադնան Օկտարը ու նրա 234 հետեւորդները։ Օկտարին ու նրա կազմակերպությանը մեղադրում են բազմաթիվ հանցագործությունների մեջ՝ այդ թվում հանցավոր խմբավորում ստեղծելու, սեռական բռնությունների՝ նաեւ երեխաների նկատմամբ, խաբեբայության , հարկերից խուսափելու ու լրտեսության։ Օկտար ինքը այդ մեղադրանքները անվանել է «դավադրություն իր դեմ»։